༈ དཔལ་ཁྱབ་བདག་ངེས་དོན་རྡོ་རྗེ་སེམས། །
མགོན་ཐ་མལ་ཚུལ་འཛིན་མཚུངས་མེད་རྗེ། །
རྟེན་རང་ལུས་རྒྱལ་བའི་ཕོ་བྲང་དུ། །
གནས་འདབ་བརྒྱད་ཆོས་ཀྱི་འཁོར་ལོར་བཞུགས། །
ཞིང་རབ་འབྱམས་ཕྱོགས་བཅུའི་རྒྱལ་བ་ཡི། །
སྐུ་མཚན་དཔེའི་གཟི་བྱིན་ལྷམ་མེ་བ། །
དུས་སྙིགས་མའི་གདུལ་བྱས་མཇལ་དཀའ་བར། །
མགོན་ཁྱོད་ཀྱི་བཀའ་དྲིན་བསམ་མི་ཁྱབ། །
མཆོག་ཐུན་མོང་དངོས་གྲུབ་ལེགས་ཚོགས་ཀུན། །
ཁོང་མཚན་ལྡན་བཤེས་གཉེན་ཐུགས་རྗེའི་གཏེར། །
སྐྱབས་ཀུན་འདུས་ངོ་བོར་རག་ལས་པས། །
ཡིད་རྩེ་གཅིག་གུས་པས་རྒྱུན་དུ་བསྟེན། །
ཡུན་རིང་བོར་འགྲོགས་པའི་ལུས་སེམས་གཉིས། །
དགྲ་འཆི་བདག་ཕྲ་མས་ཕྱེ་བའི་ཚེ། །
སྐྱོབ་ངེས་པ་དམ་པའི་ལྷ་ཆོས་ལས། །
ཐབས་གཞན་གྱིས་ཕན་པ་རྡུལ་ཙམ་མེད། །
མགོན་མཚན་ལྡན་དེད་དཔོན་ལ་བརྟེན་ནས། །
རྟེན་དལ་བརྒྱད་འབྱོར་བཅུ་ཚང་བའི་གྲུ། །
བློ་ངེས་འབྱུང་མཐུན་པའི་རླུང་གིས་བསྐྱོད། །
གནས་འཁོར་བའི་རྒྱ་མཚོ་བརྒལ་ན་ལེགས། །
མ་འགྲོ་དྲུག་འཁོར་བའི་སེམས་ཅན་རྣམས། །
420

ཞལ་གདམས་མགུར་མའི་སྐོར་བཞུགས།
དུས་ཐོག་མ་མེད་ནས་ད་ལྟའི་བར། །
དྲིན་ཡང་ཡང་བསྐྱངས་པའི་ཚུལ་བསམས་ནས། །
ལམ་ཐེག་ཆེན་གཞུང་ཤིང་སེམས་མཆོག་བསྐྱེད། །
མགོན་རྒྱལ་བའི་ཆོས་ཚུལ་སྙིང་པོའི་དོན། །
དཔལ་འཕགས་པ་ཀླུ་སྒྲུབ་ཐུགས་ཀྱི་བཅུད། །
ཆོས་ལྟ་བའི་ཡང་རྩེ་དབུ་མའི་ལམ། །
དོན་མ་ནོར་འཁྲུལ་མེད་བསྐྱེད་མཛོད་ཅིག །
ལམ་ཐུན་མོང་རིམ་པས་རྒྱུད་སྦྱངས་ནས། །
དཔལ་རྡོ་རྗེ་ཐེག་པའི་ཟབ་ལམ་དང་། །
སྒོས་བླ་མེད་སྨིན་གྲོལ་རིམ་གཉིས་ཀྱིས། །
དུས་གཏན་གྱི་མདུན་མའི་རྩ་བ་ཚུགས། །
ཆོས་ཐེག་གསུམ་ཉམས་ལེན་གང་བྱེད་ཀྱང་། །
རྒྱུད་ཉོན་མོངས་གཉེན་པོར་མ་སོང་ན། །
ཕྱི་ཚུལ་འཆོས་ཆོས་པའི་གཟུགས་བརྙན་གྱིས། །
ཉམས་རྟོགས་པ་ནམ་མཁའི་པདྨོ་བཞིན། །
དོན་དྲིལ་ན་མཚན་ལྡན་བླ་མ་བསྟེན། །
ཆོས་ཟབ་ལམ་རིམ་པས་རྒྱུད་སྦྱངས་ནས། །
དུས་སྙིགས་མའི་ཚེ་ཐུང་འདི་ཉིད་ལ། །
དཔལ་ཟུང་འཇུག་བདེ་ཆེན་བགྲོད་པར་མཛོད། །
གཏམ་འདི་ལ་བརྟེན་ནས་རང་གཞན་ཀུན། །
འཕྲལ་ཡུན་གྱི་ཆོས་མཐུན་འདོད་པའི་དོན། །
ནོར་དབང་གི་རྒྱལ་བོ་ལྟར་འགྲུབ་སྟེ། །
421

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ས་གསུམ་དུ་ཤིས་པས་ཁྱབ་གྱུར་ཅིག །
ཅེས་པ་འདི་ཡང་སྒྲུབ་པ་ལ་རྩེ་གཅིག་ཏུ་གཞོལ་བའི་ཨ་རོལ་སྤྲུལ་བའི་སྐུས་འདི་ལྟ་བུ་ཞིག་་་་་་
དགོས་ཞེས་བསྐུལ་བ་ལྟར། ཉེ་ཆར་བྲེལ་སྟབས་ཀྱིས་མདོར་བསྡུས་ཀྱི་ཚུལ་དུ། ༧ཤཱཀྱའི་དགེ་སློང་བློ་བཟང་
རྒྱལ་མཚན་སེངྒེས་སྦྱར་པའོ། །
422

ཞལ་གདམས་མགུར་མའི་སྐོར་བཞུགས།